  Майя Бывальцева 15-тӥ тулыспалэ Удмуртиын лымыялоз, пельскоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Удмуртарняе улосвылын пилемо улоз, сайкиськылоз. Куд-ог дыръя лымыялоз, интыосын тросгес лымы усёз, каллен пельскоз. Тӧл лымшор но шундыпуксён вискысь секундскын 9-14 метре пельтоз. Нуназе элькунъя -5…-10 градус возиськоз. Сюресъёс вылын гылыт, лымы пуктосъёс луозы. Омыр зӥбет луло узвесь юбоя 742 миллиметр луоз, омырлэн мускытлыкез – 89 процент.  Тегъёс: МЧС Удмуртия куазь  